Author: koki
Last saved by: User
Company: Abyss Studios, Ltd.

Vyhodnotenie medzirezortného pripomienkového konania

Národný akčný plán boja proti terorizmu na roky 2011 - 2014 

Spôsob pripomienkového konania | 12. 4.  – 18. 4. 2011 – skrátený postup (5 pracovných dní - z dôvodu predbežného prerokovania materiálu so všetkými mimorezortnými subjektmi a plnenia uznesenia vlády SR)
Počet vznesených pripomienok, z toho zásadných | 18  / 9
Počet vyhodnotených pripomienok | 18
Počet akceptovaných pripomienok, z toho zásadných | 15 / 9
Počet čiastočne akceptovaných pripomienok, z toho zásadných | 0   / 0
Počet neakceptovaných pripomienok, z toho zásadných | 3  /  0
Rozporové konanie (s kým, kedy, s akým výsledkom) | Dňa 3. 5.  2011 sa uskutočnilo rozporové  konanie medzi MV SR a SIS na úrovni riaditeľa SIS a ministra vnútra SR. Rozpory boli odstránené .
Počet odstránených pripomienok | 1
Počet neodstránených pripomienok | 0

Sumár vznesených pripomienok podľa subjektov:

Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1. | Generálna prokuratúra Slovenskej republiky | | | x |
2. | Národný bezpečnostný úrad | | | x |
3. | Slovenská informačná služba | 7 (2o,5z) | | |
4. | Odbor vládnej agendy Úradu vlády | 1 (1o,0z) | | |
5. | Ministerstvo financií Slovenskej republiky | | | x |
6. | Ministerstvo zahraničných vecí Slovenskej republiky | 1 (1o,0z) | | |
7. | Ministerstvo obrany Slovenskej republiky | 2 (0o,2z) | | |
8. | Ministerstvo práce, sociálnych vecí a rodiny Slovenskej republiky | 1 (0o,1z) | | |
9. | Ministerstvo školstva, vedy, výskumu a športu Slovenskej republiky | | | | x
10. | Úrad vlády Slovenskej republiky (odbor vládnej agendy) | Pripomienky sa nevyhodnocujú.
11. | Ministerstvo kultúry Slovenskej republiky | 2 (1o,1z) | | |
12. | Ministerstvo dopravy, výstavby a regionálneho rozvoja Slovenskej republiky | 2 (2o,0z) | | |
13. | Ministerstvo hospodárstva Slovenskej republiky | 2 (2o,0z) | | |
14. | Podpredseda vlády SR pre ľudské práva a národnostné menšiny | | | | x
15. | Ministerstvo spravodlivosti Slovenskej republiky | | | | x
16. | Ministerstvo životného prostredia Slovenskej republiky | | | x |
17. | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
18. | Ministerstvo pôdohospodárstva a rozvoja vidieka Slovenskej republiky | | | x |
19. | Ministerstvo zdravotníctva Slovenskej republiky | | | x |
20. | Úrad pre reguláciu sieťových odvetví | | | x |
21. | Protimonopolný úrad Slovenskej republiky | | | x |
22. | Ústredie práce, sociálnych vecí a rodiny | | | x |
| SPOLU | 18 (9o,9z) | 0 (0o,0z) | 9 | 4

Vyhodnotenie vecných pripomienok je uvedené v tabuľkovej časti:

Subjekt | Číslo pripomienky | Text pripomienky | Typ | Vyh. | Spôsob vyhodnotenia

Slovenská informačná služba

1.

K návrhu ako celku 
Žiadame prepracovať text návrhu takým spôsobom, aby neobsahoval informácie o činnosti vecne príslušných orgánov a ani informácie, ktoré by mohli ohroziť plnenie konkrétnych úloh týchto orgánov. 
Odôvodnenie: 
Slovenská informačná služba žiada prepracovať text vzhľadom na skutočnosť, že Národný akčný plán nebude utajovanou skutočnosťou podľa zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov, ale bude verejne prístupný, čo by, v prípade zachovania pôvodného znenia návrhu, mohlo ohroziť plnenie úloh vecne príslušných orgánov. V časti II. bode II.2 v druhom odseku je napríklad uvedené, že zvýšené riziko teroristického útoku naďalej pretrváva v možnosti zneužívania územia SR medzinárodnými teroristickými organizáciami v súvislosti s teroristickými útokmi na tranzit, materiálno-technickú podporu a zázemie po spáchaní trestného činu terorizmu a v reálnej prítomnosti rizikových subjektov na jej území. V časti II. bode II.2. sú v treťom odseku uvedené konkrétne názvy objektov záujmu, hodnotenie bezpečnostnej situácie v Slovenskej republike, a komunikačné prostriedky, ktoré sťažujú činnosť vecne príslušných orgánov. V časti II. bode II.2 v šiestom odseku sa explicitne uvádza, že existujú signály o nepriamom vplyve fundamentalistických a extrémnych výkladov islamu zo zahraničia na niektorých radikálnejších moslimov žijúcich v Slovenskej republike.

Z

A

Zapracované do materiálu

2.

K IV. časti, k úlohe č. 1.2 
Do odôvodnenia úlohy č. 1.2 žiadame na koniec doplniť nasledovný text: 
„...za účelom zosúladenie národnej legislatívy s medzinárodnými dokumentmi týkajúcimi sa boja proti terorizmu, ktorými je Slovenská republika viazaná“.
Odôvodnenie: 
V súvislosti analýzou aktuálneho stavu legislatívy súvisiacej s problematikou boja proti terorizmu považujeme za dôležité explicitne vyjadriť výraznú potrebu zosúladenia národnej legislatívy s medzinárodnými dokumentmi týkajúcimi sa boja proti terorizmu, ktorými je Slovenská republika viazaná.

Z

A

Zapracované do materiálu.

3.

K IV. časti, k úlohe 1.3 
Slovenská informačná služba navrhuje zmeniť znenie úlohy č. 1.3 nasledovne: „Zriadiť post Národného koordinátora boja proti terorizmu v Slovenskej republike.“ Ďalej navrhujeme určiť Slovenskú informačnú službu ako zodpovedný subjekt za splnenie tejto úlohy a ostatných členov expertnej skupiny určiť ako spolupracujúce subjekty. Najneskorší termín splnenia úlohy navrhujeme určiť na december 2012.
Odôvodnenie: 
Na zabezpečenie efektívneho plnenia úloh je nevyhnutné, aby samotné znenie úlohy bolo určité a umožňovalo povinným subjektom vykonávať činnosť potrebnú na jej splnenie. 
Slovenská informačná služba, ako orgán plniaci úlohy vo veciach ochrany ústavného zriadenia, vnútorného poriadku, bezpečnosti štátu a vykonávajúci svoju činnosť na území Slovenskej republiky, ako aj v zahraničí, disponuje komplexnými praktickými aj teoretickými vedomosťami v oblasti boja proti terorizmu, a preto sa domnievame, že by mala byť určená ako subjekt zodpovedný za splnenie tejto úlohy.

Z

N

Na základe stretnutia medzi riaditeľom SIS a ministrom vnútra SR 3. 5. 2011 nebola pripomienka akceptovaná. Zároveň bolo dohodnuté doplnenie materiálu o úlohu č. 1.4. v znení: 
„Úloha č. 1.4
Zriadiť v organizačnej štruktúre Slovenskej informačnej služby protiteroristické analytické centrum s celoštátnou pôsobnosťou.
Zodpovedný subjekt: SIS
Spolupráca: MV SR, MO SR, MZV SR, GP SR, MS SR, MH SR, MF SR, MD SR, MŠ SR, MK SR, NBÚ
Termín: 12/2012
Zdroje: v rámci rozpočtu SIS
Odôvodnenie: je potrebné zabezpečiť platformu na inštitucionálnej úrovni pre súhrnné vyhodnocovanie informácií o teroristických aktivitách a hrozbách, ako aj o ďalších aktivitách zameraných na podporu terorizmu  získaných príslušnými štátnymi orgánmi,  a to nielen na národnej úrovni  ale aj v medzinárodnom kontexte.
Výsledok: vznik ústredného analytického subjektu, ktorý bude vyhodnocovať a analyzovať informácie získané v rámci boja proti terorizmu jednotlivo, ako aj v ich vzájomných súvislostiach a poskytovať takto získané výstupné analytické materiály zákonom ustanoveným  príjemcom.“.
Doterajšie body 1.4 až 1.16 sa označia ako body 1.5 až 1.17.
Rozpor bol odstránený.

4.

K IV. časti, k úlohe 1.4 
V úlohe č. 1.4. žiadame ako zodpovedný subjekt doplniť aj Slovenskú informačnú službu.
Odôvodnenie: 
V súčasnosti je platné a účinné uznesenie Výboru pre koordináciu spravodajských služieb Bezpečnostnej rady Slovenskej republiky o zriadení expertnej skupiny z roku 2007 (Štatút expertnej skupiny), podľa ktorého je predsedníctvo rotujúce medzi členmi expertnej skupiny. Navrhované znenie Národného akčného plánu je v rozpore so znením tohto uznesenia. V tejto súvislosti navrhujeme, aby bola v Národnom akčnom pláne pri tejto úlohe spolu s Ministerstvom vnútra Slovenskej republiky ustanovená aj Slovenská informačná služba, ako zodpovedný subjekt a aby predsedníctvo v expertnej skupine bolo rotujúce medzi Ministerstvom vnútra Slovenskej republiky a Slovenskou informačnou službou v polročnej, prípadne ročnej perióde.

Z

A

Zapracované do materiálu.

5.

K časti IV, k úlohe 1.12 
V súvislosti so znením úlohy č. 1.12 si dovoľujeme uviesť, že úloha je neaktuálna, nakoľko, podľa dostupných správ, minister kultúry Slovenskej republiky rozhodol o zrušení Ústavu pre vzťahy štátu a cirkví a zaniknúť by mal 30.6.2011.

O

A

Zapracované do materiálu.

6.

K II. časti bod II.2. 
V časti „Národná legislatíva, týkajúca sa najmä boja proti terorizmu“ žiadame z názvu vypustiť slovo „národná“ a doplniť medzinárodné dokumenty týkajúce sa boja proti terorizmu, ktorými je Slovenská republika viazaná. Ďalej žiadame uviesť číslo zákona Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov a opraviť číslo zákona Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov.
Odôvodnenie 
Terorizmus je nadnárodný fenomén, a preto boj proti nemu nie je možné viazať len na vnútroštátnu úpravu. Boj proti terorizmu je upravený vo viacerých medzinárodných dokumentoch, ktoré ustanovujú podmienky boja proti nemu, za účelom zabezpečenia jednotného vnímania problematiky terorizmu a zabezpečenia efektívneho boja proti nemu. Na základe uvedených skutočností považujeme za potrebné, aby v Národnom akčnom pláne bol explicitne vyjadrený jeden z hlavných dôvodov nevyhnutnosti legislatívnych zmien.

Z

A

Zapracované do materiálu.

7.

K IV. časti, k úlohe č. 1.5 
K úlohe č. 1.5 si dovoľujeme vyjadriť stanovisko, že Slovenská informačná služba vypracovala, po predchádzajúcej diskusii v rámci zasadnutí expertnej skupiny a na základe podkladov jednotlivých členov expertnej skupiny, návrh stupnice teroristickej hrozby. Tento návrh predpokladá, že subjektom, ktorý bude predkladať legislatívno-procedurálne zavedenie národnej stupnice teroristickej hrozby a vyhlasovať príslušné stupne bude Ministerstvo vnútra Slovenskej republiky. Tento návrh je Slovenská informačná služba pripravená poskytnúť Ministerstvu vnútra Slovenskej republiky. 
V nadväzností na uvedené skutočnosti považujeme za potrebné zvážiť možnosť v rámci Národného akčného plánu explicitne uložiť Slovenskej informačnej službe úlohu pripraviť návrh stupnice teroristickej hrozby.

O

N

Úloha č. 1.5. je koncipovaná širšie ako len „vytvoriť návrh stupnice teroristickej hrozby“.

Ministerstvo dopravy, výstavby a regionálneho rozvoja Slovenskej republiky

8.

k návrhu uznesenia vlády SR 
V ukladacej časti opraviť pomenovanie ministra na „1. podpredsedovi vlády a ministrovi dopravy, výstavby a regionálneho rozvoja“. Zdôvodnenie: Oprava správneho názvu funkcie.

O

A

Zapracované do materiálu.

9.

k vlastnému materiálu: 
1. Na strane 3, v časti Úvod, odporúčam text 1. odseku presunúť za 2. odsek a úvod začať textom 2. odseku. Zdôvodnenie: Nie je vhodné hneď v úvode materiálu uvádzať informáciu o solidarite islamských organizácií s teroristickými a kriminálnymi skupinami. 
2. Na strane 4, v poslednom odseku zdola, odporúčam text 1. vety presunúť do 3. odseku zdola. Zdôvodnenie: Text prvej vety nesúvisí s obsahom posledného odseku, ktorý sa celý týka internetu. 
3. Na strane 10, v poslednom odseku pred časťou III., v poslednej vete je potrebné opraviť názov zákona na „zákon o kritickej infraštruktúre“ (nesprávne je uvedený názov „zákon o ochrane kritickej infraštruktúry“). Zdôvodnenie: Oficiálny názov zákona je zákon č. 45/2011 Z. z. o kritickej infraštruktúre. 
4. Na strane 10, v časti III., v úlohe č. 1.2/, odporúčam zmeniť termín splnenia úlohy z termínu 12/2011 na termín 12/2012. Zdôvodnenie: Na prehodnotenie všetkých nástrojov boja proti terorizmu a prípravu novelizácie príslušných zákonov je uvedený termín príliš krátky. Úpravou termínu na 12/2012 by sa navyše zosúladilo časové obdobie plnenia rovnakých úloh súvisiacich s novelizovaním iných zákonov uvedených v úlohách č. 1.11/, 1.13/ a 1.15/. 
5. Na strane 12, v úlohe č. 1.16/ odporúčam zvážiť skrátenie uvedeného termínu splnenia úlohy „12/2012“ na 12/2011 alebo na 06/2012. Zdôvodnenie: Zvýšenie akcieschopnosti útvarov Policajného zboru vykonávajúcich pyrotechnickú činnosť by sa malo riešiť v čo najkratšom období. 
6. Všeobecne k vlastnému materiálu: Opraviť použitú skratku Ministerstva dopravy, výstavby a regionálneho rozvoja SR (MD SR) na zaužívanú skratku - MDVRR SR. 
Všetky uvedené odporúčania sa týkajú aj vlastného materiálu č. 2 - tabuľkovej formy úloh a opatrení.

O

A

Zapracované do materiálu.

Ministerstvo práce, sociálnych vecí a rodiny Slovenskej republiky

10.

návrhu uznesenia vlády Slovenskej republiky, časť B.  
V návrhu uznesenia vlády Slovenskej republiky, časti B., žiadame vypustiť zo zodpovedných za plnenie úloh podpredsedu vlády a ministra práce, sociálnych vecí a rodiny Slovenskej republiky. 
Dôvodom predmetnej pripomienky je fakt, že Národný akčný plán boja proti terorizmu na roky 2011 – 2014 neukladá Ministerstvu práce, sociálnych vecí a rodiny Slovenskej republiky žiadnu úlohu.

Z

A

Zapracované do materiálu.

Ministerstvo obrany Slovenskej republiky

11.

Úloha č. 1.9/  
Žiadame zrušiť úlohu č. 1.9/ „Posúdiť možnosť zriadenia detašovaných pracovísk v Ústave špecializovaného zdravotníctva a výcviku Lešť na doplnenie výcvikových kapacít“ v plnom rozsahu a úlohy č. 1.10 až 1.16 označiť ako č. 1.9 až 1.15 . 
Odôvodnenie pripomienky: 
zdroje na plnenie uvedenej úlohy majú byť vyčlenené z rozpočtu MO SR. Pôvodným cieľom úlohy bolo do organizácie výcviku v priestoroch Ústavu špecializovaného zdravotníctva a výcviku zapojiť aj zložky mimo rezortu MO SR. V rozpočtovej kapitole MO SR však nie sú finančné zdroje na pokrytie predmetnej úlohy. Z uvedeného dôvodu žiadame o zrušenie predmetnej úlohy.

Z

A

Zapracované do materiálu.

12.

vlastný materiál  
Žiadame doplniť novú úlohu v znení: 
„MO SR zabezpečiť na požiadanie podporu v prospech PZ SR na zníženie rizika ohrozenia obyvateľstva a dôležitých objektov od použitia výbušných prostriedkov resp. RCHB prostriedkov teroristami, prípadne teroristickými skupinami a to vo forme: 
a)poskytnutia technických a operačných informácií z databázy OS SR (EOD IS) vrátane informácií získaných z operácií, 
b)poskytovaním technickej podpory zapožičaním , 
špecializovaného materiálu (EOD a pyrotechnického), ktorým PZ SR nedisponuje, 
c) poskytovaním technickej podpory zapožičaním špecializovaného materiálu RCHBO podpory (analytické vybavenie, odberové tímy, prieskumné a dekontaminačné spôsobilosti), ktorými PZ SR nedisponuje, 
d) poskytnutím odborne zdatného personálu (EOD a pyrotechnického) so skúsenosťami z medzinárodného krízového manažmentu, 
e) poskytnutím odborne zdatného personálu v oblasti RCHBO". 
Zodpovedný subjekt: MO SR 
Spolupráca: MV SR 
Termín: priebežne 
Zdroje: v rámci rozpočtu RCHBO 
Odôvodnenie: najčastejšou formou páchania trestnej činnosti, ktorou sa terorizmus prejavuje, je používanie výbušných systémov na verejne prístupných miestach. Ďalším nezanedbateľným rizikom je aj použitie toxických chemických látok, rádioaktívnych látok (napr. špinavá bomba a pod.) a biologických prostriedkov teroristickými skupinami proti civilnému obyvateľstvu.“

Z

A

Zapracované do materiálu.

Úrad vlády Slovenskej republiky

13.

materiál  
1. Žiadame materiál upraviť nasledovne : 
- V celom texte(vrátane prílohy) odporúčame skratky MD SR a MŠ SR nahradiť MDVRR SR, MŠVVŠ SR. 
- str. 8 Národná legislatíva : - navrhujeme doplniť číslo zákona o SIS „zákon č.46/1993 Z. z.“...a upraviť „zákon č. 998/2004 Z. z.“ na „zákon č. 198/2004 Z. z“.... 
- str. 10 Úloha č. 1.1/ Odôvodnenie - nahradiť slovo „vyplývajú“ slovom „vyplynú“ relevantným subjektom.... 
- str. 11 Úloha č. 1.3/ v prvej vete nahradiť slovo „postu“ slovom „inštitútu“ Národného koordinátora boja proti terorizmu...a rovnako aj v poslednej vete uvedenej úlohy. 
- str. 12 Úloha č. 1.5/ Spolupráca – k SIS a MO SR navrhujeme doplniť aj MZV SR. 
- str. 14 Úloha č. 1.11: Odôvodnenie - vypustiť slovo „deviatimi“ z dôvodu, že zákon bol novelizovaný viackrát. 
Odôvodnenie. Ide o technické úpravy a spresnenie textu.

O

A

Zapracované do materiálu.

Ministerstvo kultúry Slovenskej republiky

14.

Národný akčný plán boja proti terorizmu na roky 2011-2014 
V texte úlohy č. 1. 12/, podľa návrhu ktorej MKSR má prostredníctvom Ústavu pre vzťahy štátu a cirkví analyzovať duchovnú scénu v Slovenskej republike so zameraním na duchovné spoločenstvá vykazujúce znaky autoritatívnych kultov, dominantného vodcovského princípu, výlučnosti učenia a uzavretosti komunity navrhujeme vypustiť slová " Prostredníctvom ústavu pre vzťahy štátu a cirkví". Odôvodnenie: Na základe uznesenia vlády č. 805/2010 zo dňa 17. 11. 2010 a po vydaní súhlasu MF SR bude Ústav pre vzťahy štátu a cirkví ku dňu 30. 06. 2011 zrušený.

Z

A

Zapracované do materiálu.

15.

vlastný materiál 
str.8, časť Národná legislatíva odporúčame v druhej odrážke odspodu slová "zákon 998/1994 Z. z." nahradiť slovami: 198/1994 Z. z." Odôvodnenie: ide o odstránenie chyby v písaní

O

A

Zapracované do materiálu.

Ministerstvo zahraničných vecí Slovenskej republiky

16.

Tabuľka úloh  
Žiadame doplniť tabuľku úloh v rámci návrhu Národného akčného plánu boja proti terorizmu na roky 2011 - 2014 o úlohy v gescii MZV SR : 
1. Sledovať problematiku medzinárodných aktivít s dôrazom na boj proti terorizmu a v rámci svojej pôsobnosti poskytovať relevantné informácie z rokovaní orgánov EÚ, OSN, NATO, OBSE orgánom SR, ktorých sa implementácia prijatých medzinárodných opatrení týka.  Plnenie: Priebežne 
2. Prostredníctvom ZÚ SR poskytovať informácie o vývoji situácie vo svete, monitorovať aktuálnu úroveň regionálnej bezpečnosti a možné dopady na vnútornú bezpečnosť SR. 
Plnenie : Priebežne 
3. Sledovať činnosť pracovných skupín v rámci EÚ na ktorých sa riešia aktuálne prípady implementácie opatrení prijatých v rámci EÚ na obmedzovanie ilegálneho transferu a proliferácie ZHN a dohliadnuť na aplikáciu prijatých opatrení na národnej úrovni v SR. 
Plnenie : Priebežne

O

N

MZV SR tieto úlohy už plní, nevyplývajú mu z titulu aktivít boja proti terorizmu.

Ministerstvo hospodárstva Slovenskej republiky

17.

Navrhujeme zaradiť do časti Národná legislatíva (str. 8) zákony: 
1. Zákon č. 292/2009 Z. z. o obchodovaní s výrobkami, ktorých držba sa obmedzuje z bezpečnostných dôvodov a o zmene a doplnení niektorých zákonov,
2. Zákon č. 39/2011 Z. z. o položkách s dvojakým použitím a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov
3. Zákon č. 51/1988 Z. z. o banskej činnosti, výbušninách a štátnej banskej správe v znení neskorších predpisov,
4.Zákon č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov

O

A

Zapracované do materiálu.

18.

V časti V. Zoznam použitých skratiek: 
- členovia expertnej skupiny – vychádzajúc z úlohy 1.6 navrhujeme doplniť o zástupcov MH SR

O

N

Expertná skupina má v súčasnej dobe svoje pevné zloženie, zástupcovia MH SR môžu byť prijatí ak prejavia záujem.

Odbor vládnej agendy Úradu 
vlády Slovenskej republiky

19.

Jazykové a technické pripomienky

-

-

Podľa  metodického pokynu na prípravu a predkladanie materiálov na rokovanie vlády SR (ods. 1 časť 3.2) sa tieto pripomienky nevyhodnocujú.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná